Document ID: /fineweb-2-swissfilter-quality_10-filterrobots/filtered/01555.jsonl.gz/153

У недељу 29. априла прославили смо свечано славу бернске омладине Светог Владику Николаја Велимировић.
Пре почетка Свете Литургије настојатељ храма, протојереј-ставрофор Станко Марковић, изнео је на поклоњење и целивање, део моштију Светог Владике Николаја, уз појање тропара светитеља.
Након Свете Литургије, на којој је певао парохијски хор под диригентском палицом професорке.
Нине Софронски, прота Станко благословио је славска обележја уз присуство великог броја омладине. На крају обративши се омладини прота је говорио о животу и раду Светог Владике Николаја, који је једно време боравио у Берну на студијама. Свети Николај заштитник је наше омладине, а и пример младима у научном и духовном животу.
Наставак прославе био је у Црквеној сали, где се омладина дружила и слушала песме, које је ове године изводила наша омладина из Културно уметничког друштва ”Петар Кочић” из Солотурна.
Након програма омладина је уз помоћ Кола Српских Сестара припремила богату закуску за све присутне.
Испуњен истинском и непролазном радошћу Духа Светог верни народ Божји и наша омладина одлазећи из светог храма благодарилу су Светом владики Николају Велимировићу да увек буде молитвеник пред престолом Васкрслог Господа за све нас. На сам дан Светог Николаја Велимировића у четвртак 03. маја служен је Акатист Светитељу у нашем Храму у Белпу код Берна.